pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางเผยผลการจัดส่งยาให้ผู้ป่วยที่บ้าน ในช่วงโควิด-19
วันพฤหัสบดีที่ 4 มิถุนายน 2563
กรมบัญชีกลางเผยผลการจัดส่งยาให้ผู้ป่วยที่บ้าน ในช่วงโควิด-19
กรมบัญชีกลางสรุปผลการดําเนินงานการส่งยาให้แก่ผู้ป่วยสิทธิสวัสดิการค่ารักษาพยาบาลข้าราชการเพื่อหลีกเลี่ยงความเสี่ยงในการเดินทางมายังสถานพยาบาล ในช่วงการแพร่ระบาดของโรคโควิด-19
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้สนับสนุนมาตรการ Social Distancing ของรัฐบาล โดยให้ผู้ป่วยเก่าที่ใช้สิทธิสวัสดิการค่ารักษาพยาบาลข้าราชการ สามารถรับยาที่บ้าน เพื่อลดความเสี่ยงในการเดินทางไปยังสถานพยาบาล ในช่วงที่เกิดการแพร่ระบาดของโรคโควิด-19 ซึ่งขณะนี้มีสถานพยาบาลได้ดําเนินการส่งยาไปยังที่พักอาศัยของผู้ป่วยแล้ว จํานวน 99,596 ราย จากสถานพยาบาลที่เข้าร่วมโครงการ 491 แห่ง
“ลําดับสถานพยาบาลที่มีผู้ป่วยรับยาที่บ้านสูงสุด 5 ลําดับแรก ได้แก่ 1.โรงพยาบาลพระมงกุฎเกล้า จํานวน 4,618 ราย 2.โรงพยาบาลมหาราชนครเชียงใหม่ จํานวน 3,936 ราย 3.โรงพยาบาลพุทธชินราช จํานวน 2,228 ราย 4.โรงพยาบาลน่าน จํานวน 1,623 ราย และ 5.โรงพยาบาลลําพูน จํานวน 1,600 ราย ซึ่งการดําเนินงานตามมาตรการดังกล่าว ยังคงดําเนินการอย่างต่อเนื่อง จนกว่าสถานการณ์จะกลับสู่สภาวะปกติ ทั้งนี้ กรมบัญชีกลางมีความห่วงใย และเป็นกําลังใจให้ทุกภาคส่วนในสังคม ในช่วงที่มีการแพร่ระบาดของโควิด-19 เราจะผ่านพ้นวิกฤตนี้ไปพร้อมกัน” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ลงพื้นที่จังหวัดชลบุรีเพื่อเยี่ยมชมความก้าวหน้าด้านเทคโนโลยีและอุตสาหกรรมหุ่นยนต์
วันศุกร์ที่ 6 ตุลาคม 2560
ปลัดกระทรวงอุตสาหกรรม ลงพื้นที่จังหวัดชลบุรีเพื่อเยี่ยมชมความก้าวหน้าด้านเทคโนโลยีและอุตสาหกรรมหุ่นยนต์
ปลัดกระทรวงอุตสาหกรรม ลงพื้นที่จังหวัดชลบุรีเพื่อเยี่ยมชมความก้าวหน้าด้านเทคโนโลยีและอุตสาหกรรมหุ่นยนต์ เพื่อยกระดับอุตสาหกรรมให้เป็นอุตสาหกรรม 4.0
วันนี้ (6 ตุลาคม 2560) นายพสุ โลหารชุน ปลัดกระทรวงอุตสาหกรรม ลงพื้นที่จังหวัดชลบุรีเพื่อเยี่ยมชมความก้าวหน้าด้านเทคโนโลยีแขนกล และงานด้านการส่งเสริมการใช้หุ่นยนต์และระบบอัตโนมัติต่างๆ เช่น การพัฒนา Robotic System Integrators ผ่านศูนย์การเรียนรู้อุตสาหกรรม เพื่อยกระดับอุตสาหกรรมให้เป็นอุตสาหกรรม 4.0 ของสถาบันไทย-เยอรมันและบริษัท เด็นโซ่ (ประเทศไทย) จํากัด โดยมีนายสมหวัง บุญรักษ์เจริญ ผู้อํานวยการสถาบันไทย-เยอรมัน และ Mr. Shinsuke Yamaguchi ประธานบริษัท เด็นโซ่ (ประเทศไทย) จํากัด ให้การต้อนรับ ณ นิคมอุตสาหกรรมอมตะนคร จังหวัดชลบุรี
รัฐบาลไทย-ข่าวทำเนียบรัฐบาล-กระทรวงการคลังเดินหน้าสานต่อโครงการ “ก้าวต่อไปเราไม่ทิ้งกันสู้ภัยโควิด-19”
วันจันทร์ที่ 25 พฤษภาคม 2563
กระทรวงการคลังเดินหน้าสานต่อโครงการ “ก้าวต่อไปเราไม่ทิ้งกันสู้ภัยโควิด-19”
รมว.คลัง แถลงข่าวการดําเนินมาตรการดูแลและเยียวยาผลกระทบจากโควิด-19 ร่วมกับหน่วยงานภายใต้สังกัด และสถาบันการเงินเฉพาะกิจ (SFIs)โดยได้บูรณาการการทํางานร่วมกันในการดูแลเยียวยาประชาชนและภาคธุรกิจที่ได้รับผลกระทบทางตรงและทางอ้อมจากการแพร่ระบาด COVID-19
วันนี้ (25 พฤษภาคม 2563) ดร.อุตตม สาวนายน รัฐมนตรีว่าการกระทรวงการคลัง แถลงข่าวการดําเนินมาตรการดูแลและเยียวยาผลกระทบจากโควิด-19 ร่วมกับหน่วยงานภายใต้สังกัด และสถาบันการเงินเฉพาะกิจ (SFIs)โดยได้บูรณาการการทํางานร่วมกันในการดูแลเยียวยาประชาชนและภาคธุรกิจที่ได้รับผลกระทบทั้งทางตรงและทางอ้อมจากการแพร่ระบาดของโรคติดเชื้อไวรัสโคโรนา (โควิด-19) ด้วยการสานต่อโครงการ “ก้าวต่อไปเราไม่ทิ้งกันสู้ภัยโควิด-19” และจัดตั้ง “ทีมเราไม่ทิ้งกัน” เพื่อติดตาม สํารวจ และรับทราบความเดือดร้อน พร้อมเร่งเยียวยาฟื้นฟู คืนอาชีพ คืนรายได้ให้กับประชาชน ตลอดจนออกมาตรการเพิ่มเติมช่วยเหลือผู้ที่ได้รับผลกระทบอย่างต่อเนื่องเพื่อกระตุ้นเศรษฐกิจและสร้างฐานรากทางเศรษฐกิจของประเทศให้แข็งแกร่ง
“กระทรวงการคลังมีข้อมูลผู้มีรายได้น้อย โดยเฉพาะผู้ที่ได้รับการเยียวยา ทําให้สามารถนําข้อมูลมาประมวลผล เพื่อยกระดับคุณภาพชีวิตประชาชนให้มีความเป็นอยู่ที่ดีขึ้น โดยจะส่ง “ทีมเราไม่ทิ้งกัน” ลงพื้นที่เยี่ยมเยียน สํารวจ ประเมินสภาพความเป็นอยู่ เพื่อทราบความเดือดร้อนและความต้องการพื้นฐานของผู้ได้รับการเยียวยาทั่วประเทศอย่างทั่วถึง” รัฐมนตรีว่าการกระทรวงการคลัง กล่าว
นอกจากนี้จัดให้มี คลินิก “คลังสมอง หมอคลัง” เราไม่ทิ้งกัน ซึ่งต่อยอดมาจากการรับเรื่องร้องทุกข์เงินเยียวยา ตามสาขาของ SFIs ทั่วประเทศ โดยจะให้บริการรับปรึกษาเรื่องราวร้องทุกข์ต่างๆ ทั้งด้านอาชีพ บริการทางการเงิน ปัญหาหนี้นอกระบบ เป็นต้น และเมื่อได้รับทราบเรื่องราวร้องทุกข์แล้วจะส่งเรื่องให้หน่วยงานที่เกี่ยวข้อง และติดตามเรื่องเพื่อแจ้งผลให้กับประชาชนผู้ร้องทุกข์ต่อไป
ทั้งนี้เพื่อให้ผู้ได้รับการเยียวยาได้มีอาชีพ สร้างรายได้ และเป็นการคืนความสุข หลังจากหลายธุรกิจมีการปิดกิจการลง ส่งผลให้มีพนักงานและลูกจ้างจํานวนมากต้องตกอยู่ในสภาพผู้ว่างงาน กระทรวงการคลัง ร่วมกับภาคีเครือข่ายจัดอบรมอาชีพ ด้วยการเสริมสร้างทักษะอาชีพใหม่ให้ตรงกับความต้องการของตลาดที่จะเปลี่ยนไปหลังสถานการณ์โควิด-19 สิ้นสุดลง ซึ่งได้มอบหมายให้ SFIs ออกผลิตภัณฑ์สินเชื่อต่างๆ ดูแลลูกค้าอย่างต่อเนื่อง ครอบคลุมทั้งกลุ่มลูกค้าบุคคล และภาคธุรกิจ พร้อมสร้างตลาดใหม่ ปรับปรุงตลาดเก่าให้ได้มาตรฐาน สะอาด เป็นตลาดปลอดเชื้อเปิดช่องทาง E-Market ตอบสนองความต้องการพ่อค้าแม่ค้ารุ่นใหม่และผู้ที่สนใจ เพื่อสร้างรายได้บน Platform E-Market ของภาครัฐ นอกจากนี้คลังยังมีนโยบายจัดกิจกรรม “สัญจร” ตามภูมิภาคต่างๆ ต่อไป เพื่อพบปะเยี่ยมเยียนรับฟังความคิดเห็นของประชาชน และผู้ได้รับการเยียวยากระตุ้นให้เกิดการจับจ่ายใช้สอย เกิดการหมุนเวียนของเศรษฐกิจจากชนบทสู่เมือง จากฐานรากสู่ระดับประเทศ
รัฐบาลไทย-ข่าวทำเนียบรัฐบาล-“ดร.สาธิต” ให้จ.กระบี่พร้อมรับนักท่องเที่ยวไฮซีซั่น
วันอาทิตย์ที่ 27 ตุลาคม 2562
“ดร.สาธิต” ให้จ.กระบี่พร้อมรับนักท่องเที่ยวไฮซีซั่น
รัฐมนตรีช่วยว่าการกระทรวงสาธารณสุข มอบนโยบายให้ระบบการแพทย์ฉุกเฉินทางทะเลจังหวัดกระบี่  พร้อมดูแลนักท่องเที่ยวช่วงไฮซีซั่น ตุลาคม – พฤษภาคม
ฐมนตรีช่วยว่าการกระทรวงสาธารณสุข มอบนโยบายให้ระบบการแพทย์ฉุกเฉินทางทะเลจังหวัดกระบี่ พร้อมดูแลนักท่องเที่ยวช่วงไฮซีซั่น ตุลาคม – พฤษภาคม
วันนี้ (27 ตุลาคม 2562) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลเกาะลันตา และโรงพยาบาลกระบี่ จังหวัดกระบี่ ว่า กระทรวงสาธารณสุข มีนโยบายในการพัฒนาระบบบริการสาธารณสุขทางทะเลและพื้นที่เกาะ 23 จังหวัดชายทะเล เพื่อดูแลประชาชนและนักท่องเที่ยวที่มีประมาณ 35 ล้านคนต่อปี ทั้งการส่งเสริมสุขภาพ การป้องกัน รักษา ฟื้นฟูสภาพ รวมทั้งจัดบริการพิเศษทางสุขภาพ หรือพรีเมียม เซอร์วิสในพื้นที่ท่องเที่ยวทางทะเล สร้างรายได้ เพิ่มมูลค่าทางเศรษฐกิจประเทศ บูรณาการกับหน่วยงานที่เกี่ยวข้อง อาทิ กองทัพ องค์กรปกครองส่วนท้องถิ่น จัดระบบการแพทย์ฉุกเฉินทางทะเล (Maritime ECS : Maritime Emergency Care System) พัฒนาศักยภาพหน่วยบริการให้สามารถดูแลผู้บาดเจ็บ/ป่วยฉุกเฉินทางทะเล และโรคที่พบบ่อย และสร้างอาสาสมัครสาธารณสุขทางทะเล/ ทีมกู้ชีพทางทะเล เพื่อให้ประชาชนและนักท่องเที่ยวทางทะเลร้อยละ 80 ได้รับการดูแลให้มีความปลอดภัยหากเจ็บป่วย/ฉุกเฉินทางทะเล เสียชีวิตจากเหตุฉุกเฉินลดลงร้อยละ 25 การเจ็บป่วยจากโรคที่พบบ่อยลดลงร้อยละ 30 สร้างรายได้จากการลงทุนบริการระดับพรีเมียมปีละ 70 ล้านบาท และความเชื่อมั่นของประเทศอยู่ในอันดับ 1 ของอาเซียนภายในปี 2564
“ขอชื่นชมจังหวัดกระบี่ที่มีความพร้อมดูแลนักท่องเที่ยวและประชาชนในช่วงไฮซีซั่น ตุลาคม – พฤษภาคม ร่วมมือกับหน่วยงานทั้งภาครัฐ และสถานพยาบาลเอกชน ดําเนินการจัดระบบการแพทย์ฉุกเฉินช่วยเหลือส่งต่อผู้ป่วยทางทะเลที่มีประสิทธิภาพ มีระบบการปรึกษาแพทย์กับโรงพยาบาลแม่ข่าย ระหว่างการนําส่งบนเรือ Ambulance จนถึงโรงพยาบาล สร้างมาตรฐานการดูแลประชาชนพื้นที่เกาะ ห่างไกล และสร้างความมั่นใจแก่นักท่องเที่ยว” ดร.สาธิตกล่าว
ทั้งนี้ จังหวัดกระบี่เป็นหนึ่งในจังหวัดพื้นที่เขตสุขภาพพิเศษด้านสาธารณสุขทางทะเล เน้นบูรณาการเครือข่ายการช่วยเหลือประชาชนและนักท่องเที่ยวในภาวะวิกฤตฉุกเฉินทางทะเล โดยเมื่อเดือนสิงหาคม 2562 สํานักงานสาธารณสุขอําเภอเกาะลันตาได้ร่วมกับสํานักงานสาธารณสุขอําเภอกระบี่จัดซ้อมแผนการแพทย์ฉุกเฉินทางทะเล โดยมีระบบการช่วยเหลือ ณ จุดเกิดเหตุ ส่งทีมแพทย์ พยาบาล ณ พื้นที่เกาะ แนวทางการส่งต่อ การอบรมอาสาสมัครกู้ชีพ กู้ภัย ระบบการแจ้งเหตุจากจุดเกิดเหตุ ศูนย์สั่งการและระบบสั่งการทางการแพทย์เชื่อมโยงกับศูนย์ระดับภาคใต้ รวมทั้งการประสานงานหน่วยงานที่มีศักยภาพในการจัดระบบบริการทางการแพทย์ทางทะเล และระบบป้องกันไม่ให้เกิดเหตุหรือระบบแจ้งเตือน ณ จุดเกิดเหตุ
************************ 27 ตุลาคม 2562
รัฐบาลไทย-ข่าวทำเนียบรัฐบาล-พม. ลงนามความร่วมมือกับองค์การของออสเตรเลีย หนุนยกระดับงานผู้สูงอายุอย่างยั่งยืน
วันพฤหัสบดีที่ 12 กันยายน 2562
พม. ลงนามความร่วมมือกับองค์การของออสเตรเลีย หนุนยกระดับงานผู้สูงอายุอย่างยั่งยืน
พม. ลงนามความร่วมมือกับองค์การของออสเตรเลีย หนุนยกระดับงานผู้สูงอายุอย่างยั่งยืน
เมื่อวันที่ 11 ก.ย. 2562 เวลา 08.30 น. นายอภิชาติ อภิชาตบุตร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานในพิธีลงนามบันทึกความเข้าใจ (ROU) ทางวิชาการด้านแผนงานการเรียนรู้และพัฒนางานผู้สูงอายุ ระหว่างกรมกิจการผู้สูงอายุ (ผส.) กระทรวงการพัฒนาสังคมและความมั่นคงของมนุษย์ กับองค์การ Access4u มลรัฐออสเตรเลียใต้ ประเทศออสเตรเลีย เพื่อสร้างเครือข่ายความร่วมมือทางวิชาการด้านผู้สูงอายุระดับนานาชาติ รวมทั้งยกระดับประสิทธิภาพในการดําเนินงานและการให้บริการเพื่อเป็นต้นแบบการจัดสวัสดิการสําหรับองค์กรเครือข่าย โดยมี นางไพรวรรณ พลวัน อธิบดีกรมกิจการผู้สูงอายุ และ Mr. Robert Dempsey กรรมการผู้อํานวยการฝ่ายปฏิบัติการ ในนามของประธานกรรมการบริหาร องค์การ Access4u เป็นผู้ลงนามร่วมในบันทึกความเข้าใจดังกล่าว พร้อมด้วย ผู้แทนหน่วยงาน ที่เกี่ยวข้องร่วมเป็นสักขีพยาน ณ โรงแรมเดอะทวิน ทาวเวอร์ กรุงเทพมหานคร
นายอภิชาติ กล่าวว่า บันทึกความเข้าใจ (ROU) ทางวิชาการด้านแผนงานการเรียนรู้และพัฒนางานผู้สูงอายุ ระหว่างกระทรวง พม. โดย ผส . และ องค์การ Access4u มลรัฐออสเตรเลียใต้ ประเทศออสเตรเลีย เป็นความร่วมมือใน การดําเนินงานที่สําคัญด้านผู้สูงอายุ ประกอบด้วย 1) การจัดทําแผนโครงการเฉพาะให้กับแผนงานการเรียนรู้และพัฒนาผู้สูงอายุ 2) การจัดทําและดําเนินโครงการฝึกอบรมที่เหมาะสม ยั่งยืน และสอดคล้องกับวัฒนธรรมแก่บุคลากรของ ผส. รวมถึงผู้เชี่ยวชาญและผู้ดูแลที่ให้บริการโดยตรงแก่ผู้สูงอายุ ซึ่งอยู่ภายใต้ความดูแลของ ผส. ตามโครงการฝึกอบรมฯ รวมถึงชุดการฝึกอบรมสําหรับการเป็นวิทยากร เพื่อให้ผส. นํามาใช้ประโยชน์ได้ 3) การให้ความช่วยเหลือและสนับสนุนงานผู้สูงอายุของ ผส. ในด้านต่าง ๆ ในเชิงบวก 4) การให้พันธกิจในการพัฒนาคุณภาพชีวิตและการส่งเสริมการพึ่งพาตนเองของประชากรเป้าหมายให้อยู่ในระดับสูง อีกทั้งสนับสนุนงานผู้สูงอายุของ ผส. ในการกําหนดนโยบายและแนวทางการดําเนินงานให้ประสบผลสําเร็จ
รัฐบาลไทย-ข่าวทำเนียบรัฐบาล-นายกรัฐมนตรีชื่นชมไทย”ปลดธงแดง” สำเร็จ
วันจันทร์ที่ 9 ตุลาคม 2560
นายกรัฐมนตรีชื่นชมไทย”ปลดธงแดง” สําเร็จ
นายกรัฐมนตรีชื่นชมไทย”ปลดธงแดง” สําเร็จ
วันนี้ เวลา 09.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายอาคม เติมพิทยาไพสิฐ รัฐมนตรีว่าการกระทรวงคมนาคม นํา นายอรุณ มิชรา (Mr. Arun Misha) ผู้อํานวยการสํานักงานภูมิภาคเอเชีย-แปซิฟิก องค์การการบินพลเรือนระหว่างประเทศ (International Civil Organization (ICAO)) พร้อมด้วย นายจุฬา สุขมานพ ผู้อํานวยการสํานักงานการบินพลเรือนแห่งประเทศไทยและคณะ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เพื่อรายงานผลการถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) ตั้งแต่วันที่ 6 ตุลาคม 2560 ภายหลังเสร็จสิ้นการหารือ พันเอกอธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวชื่นชมผู้อํานวยการสํานักงานภูมิภาคเอเชีย-แปซิฟิก องค์การการบินพลเรือนระหว่างประเทศว่า ได้มีโอกาสพบปะกันหลายครั้ง เพื่อร่วมกันแก้ปัญหาการตรวจสอบ กํากับ ดูแลมาตรฐานความปลอดภัยด้านการบินพลเรือนของไทย ตลอดระยะเวลาที่ผ่านมา รัฐบาลให้ความสําคัญ และถือเป็นหนึ่งในวาระเร่งด่วน ซึ่งความสําเร็จในวันนี้จะเป็นอีกหนึ่งตัวอย่างของความมุ่งมั่นในการทํางานเพื่อแก้ปัญหาของประเทศด้านอื่นๆ ต่อไป โดยนายกรัฐมนตรีกล่าวยืนยันว่า ไทยจะรักษาความสําเร็จนี้ และพร้อมที่จะร่วมมือและรับแนะนําต่างๆ จาก ICAO ต่อไป เพื่อรักษามาตรฐานความปลอดภัย ซึ่งเป็นสิ่งที่รัฐบาลให้ความสําคัญยิ่ง
โอกาสนี้ ผู้อํานวยการสํานักงานภูมิภาคเอเชีย-แปซิฟิก องค์การการบินพลเรือนระหว่างประเทศ กล่าวแสดงความยินดี ในโอกาสที่องค์การการบินพลเรือนระหว่างประเทศ (ICAO) ถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) สะท้อนถึงความตั้งใจจริงของรัฐบาลและการทํางานที่ทุ่มเทของหน่วยงานที่เกี่ยวข้อง ส่งผลให้การแก้ไขปัญหาดังกล่าวดําเนินรุดหน้าในระยะรวดเร็ว ซึ่ง ICAO พร้อมที่ทํางานร่วมกับรัฐบาลอย่างใกล้ชิดต่อไป โอกาสนี้ ผู้อํานวยการสํานักงานภูมิภาคเอเชีย-แปซิฟิก องค์การการบินพลเรือนระหว่างประเทศ ยังได้เรียนเชิญนายกรัฐมนตรี ร่วมงานสัมมนาประจําภูมิภาคเอเชีย-แปซิฟิก ว่าด้วย แผนการรักษาความปลอดภัยด้านการบินพลเรือน ที่ ICAO ร่วมกับกระทรวงคมนาคม จะจัดขึ้นในปลายปีนี้
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดการอบรมวิทยากรแกนนำ “เน็ตประชารัฐ” รุ่นสุดท้าย ที่เชียงใหม่
วันอังคารที่ 26 ธันวาคม 2560
ปลัดกระทรวงดิจิทัลฯ เป็นประธานเปิดการอบรมวิทยากรแกนนํา “เน็ตประชารัฐ” รุ่นสุดท้าย ที่เชียงใหม่
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดการอบรมหลักสูตร “การพัฒนาวิทยากรแกนนําเพื่อการใช้ประโยชน์จากโครงการเน็ตประชารัฐ” ภายใต้โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ รุ่นที่ 5 ซึ่งเป็นการจัดการอบรมรุ่นสุดท้าย โดยความร่วมมือของสํานักงานส่งเสริมการศึกษานอกระบบและการศึกษาตามอัธยาศัย (กศน.) และสถาบันวิชาการทีโอที สําหรับหลักสูตรดังกล่าวมีวัตถุประสงค์เพื่อสร้างการรับรู้การใช้ประโยชน์จากเน็ตประชารัฐ ให้ความรู้ด้านดิจิทัล รวมทั้งส่งเสริมการใช้งานเน็ตประชารัฐแก่ “วิทยากรแกนนํา” เพื่อไปต่อยอดให้ความรู้ความเข้าใจเกี่ยวกับเน็ตประชารัฐและการใช้งานอินเทอร์เน็ตในระดับพื้นฐานให้กับกลุ่มผู้นําชุมชนจาก 24,700 หมู่บ้าน สร้างการเรียนรู้ในการใช้ประโยชน์ และพร้อมรับกับการเปลี่ยนแปลงเทคโนโลยีดิจิทัลที่รวดเร็วอย่างรู้เท่าทัน ทั้งนี้ วิทยากรแกนนําเน็ตประชารัฐทั้ง 1,000 คน จะเป็นผู้แทนของกระทรวงดิจิทัลฯ ไปสร้างการรับรู้ให้กับผู้นําหมู่บ้านที่มีเน็ตประชารัฐ หมู่บ้านละ 4 คน ประกอบด้วย ผู้ใหญ่บ้าน กรรมการหมู่บ้าน อาสาสมัคร จปฐ. หรือผู้มีแววที่จะนําความรู้ไปถ่ายทอดต่อในหมู่บ้านของตนเอง ซึ่งจะสามารถสร้างผู้นําชุมชนให้มีความรู้ได้อีกประมาณ 100,000 คน เพื่อไปขยายผลสร้างความรู้ให้กับคนในหมู่บ้านเพิ่มเป็น 1,000,000 คน ต่อไป เมื่อวันที่ 21 ธันวาคม 2560 ณ โรงแรมเชียงใหม่แกรนด์วิว อําเภอเมือง จังหวัดเชียงใหม่
********************
รัฐบาลไทย-ข่าวทำเนียบรัฐบาล-นราพัฒน์ฯ ยกทีมผู้บริหาร  กษ เปิดคูหาไทยในงานระดับนานาชาติ ณ กรุงเบอร์ลิน
วันจันทร์ที่ 20 มกราคม 2563
นราพัฒน์ฯ ยกทีมผู้บริหาร  กษ เปิดคูหาไทยในงานระดับนานาชาติ ณ กรุงเบอร์ลิน
นราพัฒน์ฯ ยกทีมผู้บริหาร  กษ เปิดคูหาไทยในงานระดับนานาชาติ ณ กรุงเบอร์ลิน
เมื่อวันที่ 19 มกราคม 2563
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ และนายชนินทร์ รุ่งแสง คณะที่ปรึกษารัฐมนตรีว่าการกระทรวงเกษตรและสหกรณ์ พร้อมด้วยผู้บริหารระดับสูงของกระทรวงเกษตรและสหกรณ์เข้าร่วมงานแสดงสินค้าเกษตรและอาหารระดับนานาชาติ (International Green Week 2020:IGW2020) ใน 2 กิจกรรมหลัก ได้แก่
1) การเข้าร่วมออกคูหาประเทศไทยในงาน โดยมีสินค้าเกษตรและผลิตภัณฑ์จากกรมการข้าว และกรมส่งเสริมการเกษตร เช่น ข้าวทับทิมชุมแพ ข้าว กข.43 ผลิตภัณฑ์แปรรูปจากข้าว มะม่วงน้ําดอกไม้ สับปะรดภูแล ฝรั่งกิมจู ชมพู่ขนุน ผักและผลไม้อบแห้ง ทั้งนี้ สํานักงานมาตรฐานสินค้าเกษตรและอาหารแห่งชาติได้ร่วมประชาสัมพันธ์ข้อมูลเกษตรอินทรีย์ โดยงาน International Green Week 2020 คาดว่าจะมีผู้เข้าร่วมงานมากกว่า 400,000 คนตลอดช่วงระยะเวลากว่า 10 วันของการจัดการและ 2) การเข้าร่วมงานเสวนาเกี่ยวกับผลผลิตข้าวอย่างยั่งยืนร่วมองค์กรความร่วมมือระหว่างประเทศเยอรมนี (German International Organization: GIZ) การพัฒนาการผลิตภาคการเกษตรอย่างยั่งยืนนั้น จะเป็นอีกแนวนโยบายที่สําคัญที่จะช่วยส่งเสริมความกินดีอยู่ดีของเกษตรกร อย่างยั่งยืน เพราะในการดําเนินการนั้นมีความเกี่ยวข้องในทุกมิติทั้งด้านเศรษฐกิจและสังคม และยังสามารถประกันความมั่นคงทางอาหารอีกด้วย แต่การพัฒนาเหล่านี้ต้องร่วมกันทุกภาคส่วนตั้งแต่ต้นน้ําถึงปลายน้ํา ภาครัฐ ภาคเอกชน และประชาสังคม การผลิตอย่างยั่งยืนจึงจะสําเร็จได้ และคาดหวังว่าจะเกิดเป็นรูปแบบการผลิตที่เผยแพร่ไปทั่วโลก”
โดยประเทศไทยภายใต้การสนับสนุนของ GIZ ได้จัดทําโครงการ Thai Rice NAMA ที่ได้ร่วมกันพัฒนาพื้นที่ปลูกข้าวที่ลดการทําลายสิ่งแวดล้อม ลดการปล่อยก๊าซเรือนกระจก นําร่องใน 6 จังหวัดภาคกลาง (ชัยนาท สิงห์บุรี อ่างทอง พระนครศรีอยุธยา ปทุมธานี สุพรรณบุรี)
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การสัมมนา เรื่อง "Digital Communication : ต่อยอดทฤษฎี ลงมือปฏิบัติ"
วันอังคารที่ 27 ธันวาคม 2559
การสัมมนา เรื่อง "Digital Communication : ต่อยอดทฤษฎี ลงมือปฏิบัติ"
สํานักงานปลัดกระทรวงอุตาหกรรมจัดสัมมนา เรื่อง "Digital Communication : ต่อยอดทฤษฎี ลงมือปฏิบัติ"
วันที่ 23 ธันวาคม 2559 นายณัฐพล รังสิตพล รองเลขาธิการสํานักงานมาตรฐานผลิตภัณฑ์อุตสาหกรรม รักษาการในตําแหน่งผู้ตรวจราชการกระทรวงอุตสาหกรรม รองโฆษกกระทรวงอุตสาหกรรม เป็นประธานเปิดการสัมมนา เรื่อง "Digital Communication : ต่อยอดทฤษฎี ลงมือปฏิบัติ" พร้อมรับฟังการบรรยายจากนายนันทขว้าง สิรสุนทร Creative Director , Sport Marketing , Nation TV. เรื่อง การบริหารเนื้อหาโดยใช้เทรนด์นํา โดยมีเจ้าหน้าที่ประชาสัมพันธ์จากหน่วยงานในสังกัดกระทรวงอุตสาหกรรม และสถาบันเคือข่าย ร่วมสัมมนา ณ โรงแรมโรแมนติค รีสอร์ทแอนด์ สปา อําเภอปากช่อง จังหวัดนครราชสีมา
รัฐบาลไทย-ข่าวทำเนียบรัฐบาล-คปภ. แสดงความเสียใจ เหตุเครื่องบินทหารตกที่แม่ฮ่องสอน มีประกันภัยคุ้มครอง เร่งบริษัทประกันจ่ายค่าสินไหมทดแทน
วันศุกร์ที่ 6 กรกฎาคม 2561
คปภ. แสดงความเสียใจ เหตุเครื่องบินทหารตกที่แม่ฮ่องสอน มีประกันภัยคุ้มครอง เร่งบริษัทประกันจ่ายค่าสินไหมทดแทน
จากกรณีเมื่อวันที่ 5 กรกฎาคม 2561 เกิดอุบัติเหตุเครื่องบินตรวจการณ์ U-17 กองกําลังนเรศวร ตกบริเวณเขตใต้บ้านห้วยผึ้งตําบลห้วยผา อําเภอเมือง จังหวัดแม่ฮ่องสอน เป็นเหตุให้มีผู้เสียชีวิต 3 ราย บาดเจ็บ 1 ราย
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเมื่อวันที่ 5 กรกฎาคม 2561 เกิดอุบัติเหตุเครื่องบินตรวจการณ์ U-17 กองกําลังนเรศวร ตกบริเวณเขตใต้บ้านห้วยผึ้งตําบลห้วยผา อําเภอเมือง จังหวัดแม่ฮ่องสอน เป็นเหตุให้มีผู้เสียชีวิต 3 ราย บาดเจ็บ 1 ราย นั้น
สํานักงาน คปภ. ขอแสดงความเสียใจต่อครอบครัวของผู้เสียชีวิตในเหตุการณ์ครั้งนี้ ทั้งนี้ จากการติดตามและประสานงานอย่างใกล้ชิดของสํานักงาน คปภ. ภาค 1 จังหวัดเชียงใหม่ และสํานักงาน คปภ. จังหวัดแม่ฮ่องสอน พบว่าผู้เสียชีวิตทั้ง 3 ราย ได้รับความคุ้มครองจากการประกันชีวิต ดังนี้ ร.ท. ณฤพล พุกทอง นักบินที่ 1 ร.ท.วโรฒน์ แปรงกระโทก นักบินที่ 2 และ ร.ท.เขมราช ดวงแก้ว ทําประกันชีวิตไว้กับบริษัท ไทยประกันชีวิต จํากัด (มหาชน) ทุนประกันชีวิต 200,000 บาท และมีการทําประกันภัยอุบัติเหตุเพิ่มเติม จํานวน 200,000 บาท ซึ่งเลขาธิการ คปภ. ได้สั่งการให้สํานักงาน คปภ. ภาค 1 จังหวัดเชียงใหม่ และสํานักงาน คปภ. จังหวัดแม่ฮ่องสอน เร่งติดตามและประสานงาน พร้อมช่วยอํานวยความสะดวกให้กับครอบครัวผู้เสียชีวิตในการรับค่าสินไหมทดแทนจากบริษัทฯด้วย
นอกจากนี้ ได้รับรายงานจากบริษัท ไทยประกันชีวิต จํากัด (มหาชน) ว่าผู้เสียชีวิตจะได้รับความคุ้มครองเพิ่มเติมภายใต้กรมธรรม์ประกันภัยหมู่ภัยสงคราม เลขที่ G20032 ดังนี้ ร.ท. ณฤพล พุกทอง ทุนประกันชีวิต 1,200,000 บาท ร.ท. วโรฒน์ แปรงกระโทก ทุนประกันชีวิต 1,200,000 บาท และ ร.ท. เขมราช ดวงแก้ว ทุนประกันชีวิต 1,200,000 บาท ซึ่งบริษัทฯ ได้ดําเนินการจ่ายสินไหมทดแทนแก่ครอบครัวผู้สูญเสียเรียบร้อยแล้ว
เลขาธิการ คปภ. กล่าวเพิ่มเติมว่า จากเหตุการณ์ดังกล่าวจะเห็นได้ว่าอุบัติเหตุเกิดขึ้นได้ตลอดเวลาโดยไม่คาดคิด จึงฝากเตือนประชาชน ให้ตระหนักและเห็นความสําคัญของการทําประกันภัย ทั้งการทําประกันชีวิต หรือการทําประกันวินาศภัย เพื่อเป็นเครื่องมือในการบริหารจัดการความเสี่ยงจากเหตุการณ์ที่อาจเกิดขึ้น ซึ่งจะสามารถช่วยบรรเทาความเสียหายหรือความเดือดร้อนทางการเงินที่เกิดขึ้นได้ สอบถามข้อมูลเพิ่มเติมได้ที่ สายด่วน คปภ. 1186 หรือเว็บไซต์ www.oic.or.th
รัฐบาลไทย-ข่าวทำเนียบรัฐบาล-“สาธิต” สั่งเข้มมาตรการรักษาความปลอดภัยสถานพยาบาล ย้ำความปลอดภัยบุคลากรสำคัญที่สุด [กระทรวงสาธารณสุข]
วันอังคารที่ 7 กรกฎาคม 2563
“สาธิต” สั่งเข้มมาตรการรักษาความปลอดภัยสถานพยาบาล ย้ําความปลอดภัยบุคลากรสําคัญที่สุด [กระทรวงสาธารณสุข]
“สาธิต” สั่งเข้มมาตรการรักษาความปลอดภัยสถานพยาบาล ย้ําความปลอดภัยบุคลากรสําคัญที่สุด
รัฐมนตรีช่วยว่าการกระทรวงสาธารณสุข สั่งการสถานพยาบาลทุกแห่งให้เข้มมาตรการรักษาความปลอดภัย แก้ไขจุดเลี่ยง ย้ําความปลอดภัยบุคลากรและเจ้าหน้าที่สําคัญที่สุด หลังเกิดกรณีคนร้ายบุกเข้าหวังข่มขืนพยาบาลขณะกําลังปฏิบัติหน้าที่ ยืนยันให้เจ้าหน้าที่ตํารวจดําเนินคดีอย่างเด็ดขาด
วันนี้ (7 กรกฎาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์กรณีมีคนร้ายเข้าไปทําร้ายหวังข่มขืนพยาบาล โรงพยาบาลภูผาม่าน จ.ขอนแก่น โดยเจ้าหน้าที่ตํารวจจับกุมผู้ก่อเหตุได้แล้ว ว่านายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยพยาบาลที่ต้องพบกับเหตุการณ์ดังกล่าว ได้กําชับให้นายแพทย์สาธารณสุขจังหวัดขอนแก่น ดูแลสภาพจิตใจอย่างใกล้ชิด ให้หยุดงานพักผ่อนจนกว่าจะพร้อมกลับมาปฏิบัติงาน และให้เร่งแก้ไขจุดเสี่ยงต่างๆ ขณะนี้ได้แจ้งความดําเนินคดี พร้อมส่งคลิปหลักฐานต่างๆ ให้กับเจ้าหน้าที่ตํารวจใช้ดําเนินการตามกฎหมายกับผู้ก่อเหตุอย่างเด็ดขาด เพื่อไม่ให้เกิดเหตุการณ์เช่นนี้ซ้ําอีก นอกจากนี้ ได้ให้ผู้ตรวจราชการกระทรวงสาธารณสุขทุกเขตสุขภาพ และนายแพทย์สาธารณสุขจังหวัด ทบทวนมาตรการความปลอดภัยของสถานพยาบาลต่างๆ โดยเฉพาะโรงพยาบาลชุมชน โรงพยาบาลส่งเสริมสุขภาพตําบลที่อยู่ห่างไกล สํารวจจุดเสี่ยงและเร่งแก้ไข เพิ่มความปลอดภัย สร้างขวัญและกําลังใจในการทํางานให้กับบุคลากรทางการแพทย์และเจ้าหน้าที่ที่ต้องปฏิบัติงานดูแลผู้ป่วยตลอด 24 ชั่วโมง
สําหรับโรงพยาบาลภูผาม่าน ได้รับรายงานจากนายแพทย์สาธารณสุขจังหวัดขอนแก่นว่า ได้เพิ่มมาตรการความปลอดภัยแก่เจ้าหน้าที่ ดังนี้ 1.จัดให้มีเจ้าหน้าที่ผู้ชายขึ้นปฏิบัติงานในช่วงเวรดึกด้วย เพื่อความปลอดภัยของบุคลากรและคนไข้ 2.ประสานนายอําเภอจัดทีมอาสาดูแลความปลอดภัย และประสานไปยังสถานีตํารวจจัดสายตรวจดูแลให้บ่อยขึ้น 3.ติดตั้งกล้องวงจรปิดเพิ่มในจุดเสี่ยงต่างๆ 4.กําหนดเวลาเยี่ยมชัดเจน ปิดประตูเมื่อหมดเวลาเยี่ยม และติดตั้ง Intercom สื่อสารหน้าประตูหอผู้ป่วย 5.ประชาสัมพันธ์ขอความร่วมมือญาติผู้ป่วยช่วยกันดูแลสอดส่องความปลอดภัยในโรงพยาบาล 6.ปรับภูมิทัศน์ให้สามารถมองเห็นโดยทั่วบริเวณโรงพยาบาล และเพิ่มไฟส่องสว่างระหว่างทางเดินและหอพักบุคลากร สําหรับแผนระยะต่อไป จะประสานอาสาสมัครสาธารณสุขประจําหมู่บ้านมาช่วยอยู่กับเจ้าหน้าที่ในตอนกลางคืน และเตรียมงบประมาณในการจ้างเจ้าหน้าที่รักษาความปลอดภัยเพิ่ม
********************************
7 กรกฎาคม 2563
รัฐบาลไทย-ข่าวทำเนียบรัฐบาล-วราวุธ ตรวจเยี่ยมโครงการระบบส่งน้ำจากแม่น้ำน่าน-บึงบอระเพ็ด
วันจันทร์ที่ 1 มิถุนายน 2563
วราวุธ ตรวจเยี่ยมโครงการระบบส่งน้ําจากแม่น้ําน่าน-บึงบอระเพ็ด
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามการดําเนินงานโครงการระบบส่งน้ําจากแม่น้ําน่าน-บึงบอระเพ็ด จังหวัดนครสวร
วราวุธ ตรวจเยี่ยมโครงการระบบส่งน้ําจากแม่น้ําน่าน-บึงบอระเพ็ด
วันที่ 30 พ.ค. 63 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจติดตามการดําเนินงานโครงการระบบส่งน้ําจากแม่น้ําน่าน-บึงบอระเพ็ด จังหวัดนครสวรรค์ ในการเพิ่มปริมาณน้ําต้นทุนให้กับบึงบอระเพ็ด เก็บกักน้ําและคงระดับน้ําในบึงบอระเพ็ดไม่ให้ต่ํากว่าระดับเก็บกัก เพื่อรักษาสภาพนิเวศวิทยาและสิ่งแวดล้อมโดยรอบ สนับสนุนแหล่งประมง และแหล่งเพาะพันธุ์ปลาน้ําจืด รวมถึงส่งเสริมให้เกิดการท่องเที่ยวในพื้นที่อย่างยั่งยืนต่อไป
รัฐบาลไทย-ข่าวทำเนียบรัฐบาล-ก.อุตฯ จัดพิธีถวายสัตย์ปฏิญาณฯ ถวายพระพรชัยมงคล เนื่องในวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
วันศุกร์ที่ 26 กรกฎาคม 2562
ก.อุตฯ จัดพิธีถวายสัตย์ปฏิญาณฯ ถวายพระพรชัยมงคล เนื่องในวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันนี้ (26 กรกฎาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน โดยเปิดกรวยถวายราชสักการะ กล่าวถวายพระพรชัยมงคล กล่าวนําคําถวายสัตย์ปฏิญาณ ถวายความเคารพ ร่วมร้องเพลงสรรเสริญพระบารมี และสดุดีจอมราชา และได้ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว เพื่อน้อมถวายเป็นราชสักการะ ตลอดจนแสดงออกถึงความจงรักภักดีและน้อมสํานึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว โดยมีนายพสุ โลหารชุน ปลัดกระทรวงอุตสาหกรรม ผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมพิธีอย่างพร้อมเพรียง ณ ห้องโถง ชั้น 1 อาคารสํานักงานปลัดกระทรวงอุตสาหกรรม